**СПИСЪК НА ДЕЙСТВИЯТА[[1]](#footnote-2)**

|  |  |  |
| --- | --- | --- |
| № | **ДЕЙСТВИЯ** | **График** |
| **МОДЕРЕН ПОДХОД КЪМ РАКА: НОВИ ТЕХНОЛОГИИ, НАУЧНИ ИЗСЛЕДВАНИЯ И ИНОВАЦИИ В УСЛУГА НА ОРИЕНТИРАНИ КЪМ ПАЦИЕНТА ПРОФИЛАКТИКА И ГРИЖИ ЗА БОЛНИТЕ ОТ РАК (2)** |
| 1 | **Водеща инициатива:** създаване на „**Център за знания в областта на раковите заболявания**“ с цел улесняване на координацията на свързани с раковите заболявания научни и технически инициативи на равнището на ЕС. | 2021 г. |
| 2 | **Водеща инициатива:** стартиране на **„Европейска инициатива за образна диагностика при ракови заболявания“** в подкрепа на разработването на нови компютърно подпомагани инструменти с цел подобряване на персонализираната медицина и иновативните решения.  | 2022 г. |
| 3 | Действия в подкрепа на профилактиката и грижите за болните от рак посредством нови **научни** **изследвания в областта на рака** и **иновативна екосистема**:**1)** Осигуряване на възможност болните от рак пациенти да имат сигурен достъп и да споделят електронни здравни досиета с цел трансгранична профилактика и лечение посредством **европейското пространство за здравни данни**; **2)** Разработване на **хранилище за цифрови близнаци** в здравеопазването, включително за по-индивидуално лечение на рака; **3)** Разширяване на **Европейската информационна система за рака** (ECIS); **4**) Стартиране на партньорства по линия на „**Хоризонт Европа**“: **инициативата за иновативно здравеопазване** и **партньорството за преобразуване на системите за здравеопазване и полагане на грижи**. | 2021—2025 г. |
| **СПАСЯВАНЕ НА ЧОВЕШКИ ЖИВОТИ ЧРЕЗ УСТОЙЧИВА ПРОФИЛАКТИКА НА РАКА (3)** |
| 4 | **Водеща инициатива: ваксиниране на най-малко 90 % от целевата популация от момичета в ЕС и значително увеличаване на броя на ваксинирате момчета**, както и инвестиции в свързани с ваксинацията инфраструктури **с цел премахване на раковите заболявания,** **причинени от човешки папиломавируси**. | 2021—2030 г. |
| **Подобряване на здравната грамотност относно риска от рак и определящите фактори (3.1)**  |
| 5 | Актуализиране и стимулиране на изпълнението на **Европейския кодекс за борба с рака**;**1)** Разработване и стартиране на **„мобилното приложение на ЕС за профилактика на рака“**; **2)** Подкрепа за проекта **„Здравна грамотност във връзка с профилактиката и грижите за болните от рак“.** | 2021—2025 г. |
| **Преустановяване на употребата на тютюн в Европа (3.2)** |
| 6 | Възпитаване на **„поколение, неупотребяващо тютюн“:** чрез преглед на: **1)** **Директивата за тютюневите изделия**;**2)** **Директивата относно данъчното облагане на тютюневите изделия**; и **3)** Правната уредба на **трансграничните покупки** на тютюн, извършвани от физически лица, с оглед на законодателните предложения; и**4)** Актуализиране на **препоръката на Съвета за среда без тютюнев дим**; **5)** Подкрепа за държавите членки за цялостно прилагане на **Рамковата конвенция за контрол на тютюна.** | 2021—2025 г. |
| **Намаляване на вредната консумация на алкохол (3.3)** |
| 7 | Засилена подкрепа от ЕС за държавите членки и заинтересованите страни във връзка с прилагането на **най-добри практики и изграждането на капацитет** с цел намаляване на вредата от алкохола:**1)** Преглед на законодателството на ЕС, свързано с **данъчното облагане на алкохола** и  **трансграничните покупки на алкохолни продукти**; **2) Предложение за** **задължително етикетиране** на списъка на съставките и съдържанието на калории в алкохолните напитки и посочване на предупреждения за вредата за здравето; **3)** Подпомагане на държавите членки при осъществяването на **кратки интервенции, основани на факти;****4)** Намаляване на излагането на младежите на онлайн маркетинга на алкохолни напитки чрез мониторинг на прилагането на **Директивата за аудио-визуалните медийни услуги**. | 2021—2025 г. |
| **По-успешно насърчаване на здравето чрез достъп до здравословен хранителен режим и физическа активност (3.4)** |
| 8 | **1)** Преглед на **схемата на ЕС за предлагане на плодове, зеленчуци и млечни продукти в училищата;** **2)** Предложение за задължително **етикетиране на хранителната стойност** върху лицевата страна на опаковката;**3)** **Доклад** на Комисията относно **прилагането на разпоредбите на** **Директивата за аудио-визуалните услуги**, включително тези относно търговските съобщения за нездравословни храни и напитки; **4)** Разработване и прилагане на насоки за **кодекси на добрите практики** за намаляване на **рекламата на нездравословни храни**, насочена към деца, включително чрез онлайн маркетинг, посредством разпоредбите на Директивата за аудио-визуалните услуги и съвместното действие за най-добри практики в областта на храненето**(“Best ReMap**”);**5)** Публикуване на проучване, в което се **набелязват данъчни мерки и политики на ценообразуване** по отношение на захарите, безалкохолни и алкохолните напитки.  | 2021—2025 г. |
| 9 | Допълнително **намаляване на наличието на канцерогенни замърсители** в храната чрез определяне на максимални гранични стойности за тези замърсители. | 2021—2025 г. |
| 10 | **1)** Подкрепа от кампанията „**Здравословен начин на живот за всички**“ за насърчаване на **здравословния начин на живот** на всички поколения; **2)** Инициативи съгласно **Ръководството за планиране на устойчива градска мобилност** относно свързването на транспорта със здравето; **3)** Преразглеждане на **Пакета за градска мобилност** с цел насърчаване и подкрепяне на устойчиви и здравословни транспорт и мобилност. | 2021—2023 г. |
| **Намаляване на замърсяването на околната среда (3.5)**  |
| 11 | Привеждане в по-тясно съответствие на стандартите на ЕС за качество на въздуха с насоките на СЗО. | 2021—2023 г. |
| 12 | Мерки за мобилност с нулеви емисии и намаляване на замърсяването на околната среда от транспорта, предприети в рамките на **Стратегията за устойчива и интелигентна мобилност**. | 2021—2025 г. |
| **Намаляване на експозицията на опасни вещества и лъчения (3.6)** |
| 13 | Приемане на нова **Стратегическа рамка за здравословни и безопасни условия на труд за периода 2021—2027 г.** | 2021—2027 г. |
| 14 | Намаляване на експозицията на работниците на канцерогенни вещества чрез изменения на Директивата относно канцерогените и мутагените. | 2021—2025 г. |
| 15 | **Преразглеждане на граничните стойности на ЕС за азбест**, за да се намали допълнително експозицията на работниците. | 2022—2024 г. |
| 16 | Проучване относно експозицията на работниците на **рискови фактори**, свързани с рака. | 2021—2024 г. |
| 17 | Подкрепа за държавите членки при изпълнението на изискванията на Директивата на Съвета относно **защитата от йонизиращо лъчение**, по-специално от **радон.** | 2021—2025 г. |
| 18 | Разглеждане на мерки за предотвратяване на излагането на **ултравиолетово лъчение, включително от солариуми**.  | 2023 г. |
| 19 | Стартирането на **партньорство** по „Хоризонт Европа“ **за оценка на рисковете, свързани с химикали**, с цел укрепване на възможностите на ЕС за оценка на химичния риск.  | 2021—2025 г. |
| **Предотвратяване на ракови заболявания, причинени от инфекции (3.7)** |
| 20 | **1)** **Намаляване на рака на черния дроб**, причинен от вируса на хепатит B (чрез ваксинация и инвестиране в свързани инфраструктури), и профилактика на рака на черния дроб, причинен от вируса на хепатит C, **и на рака на стомаха,** причинен от *Helicobacter pylori* (чрез лечение съответно с антивирусни и антимикробни препарати); **2)** Предложение за **препоръка на Съвета относно предотвратими чрез ваксинация ракови заболявания.** | 2021—2030 г. |
| **ПОДОБРЯВАНЕ НА РАННОТО ОТКРИВАНЕ НА РАКА (4)** |
| 21 | **Водеща инициатива:** нова **„Схема на ЕС за скрининг за рак“:** **1)** Преразглеждане на **препоръката на Съвета относно онкологичния скрининг**, включително нейното актуализиране и предложение за възможно обхващане на други ракови заболявания; **2) Европейска инициатива за образна диагностика при ракови заболявания** в подкрепа на разработването на нови компютърно подпомагани инструменти с цел подобряване на персонализираната медицина и иновативните решения; **3)** Разработване на **насоки и схеми за осигуряване на качеството** по отношение на скрининга за рак, диагностиката, лечението, рехабилитацията, последващите и палиативните медицински грижи във връзка с **рака на дебелото черво и рака на шийката на матката** и актуализиране на съществуващите насоки за **рак на гърдата**, включително програми за **акредитация/сертифициране**. | 2021—2025 г. |
| 22 | Актуализиране на Европейската информационна система за рака с цел **мониторинг** и **оценка на програмите за скрининг за рак**. | 2021—2022 г. |
| **ОСИГУРЯВАНЕ НА ВИСОКИ СТАНДАРТИ ПРИ ГРИЖИТЕ ЗА БОЛНИТЕ ОТ РАК (5)** |
| 23 | **Водеща инициатива: 1)** Създаване на „**национални всеобхватни центрове за ракови заболявания**“ във всички държави членки и **мрежа в ЕС** — до 2025 г.; **2) Нови референтни мрежи за борба с рака** относно ракови заболявания и състояния, в допълнение към вече съществуващите 4 европейски референтни мрежи; **3)** Проект на ЕС за борба с рака **„Цифрово установяване на капацитет и възможности за лечение“.**  | 2021—2025 г. |
| 24 | **Водеща инициатива:** „**Диагностика на рака и лечение за всички**“ с цел подобряване на достъпа до иновативни диагностика и лечение на рак. | 2021—2025 г. |
| 25 | **Водеща инициатива:** стартиране на **Европейска инициатива за разбиране на рака** (**UNCAN.eu**). | 2021—2025 г. |
| 26 | Подкрепа за „**персонала в областта на раковите заболявания**“ чрез програма за „**междудисциплинарно обучение**“.  | 2021—2025 г. |
| 27 | Създаване на „**платформа на ЕС за подобряване на достъпа до лекарства за лечение на рака**“ с цел подкрепа на **промяната** **на предназначението на съществуващите молекули**, като се включва хармонизирано и устойчиво измерение на ЕС. | 2021—2025 г. |
| 28 | Прилагане на правната рамка за **клиничните изпитвания**.  | 2021—2022 г. |
| 29 | Приемане на регламент относно **„оценката на здравните технологии“**. | 2021 г. |
| 30 | Представяне на **план за действие по линия на SAMIRA** с цел гарантиране на **качество и безопасност на лъчевите технологии и снабдяването с радиоизотопи от медицинско значение** за диагностика и лечение. | 2021—2025 г. |
| 31 | **1)** Създаване на **партньорство за персонализирана медицина**, за да се определят приоритети за научни изследвания и образование в областта на персонализираната медицина и да се подкрепят научноизследователски проекти относно профилактиката, диагностиката и лечението на рака ; **2)** Разработване на **пътна карта за персонализирана профилактика**. | 2023—2025 г. |
| 32 | Стартиране на проект „**Геномика за целите на общественото здраве**“ успоредно с инициативата „**1+ милион генома**“ с цел гарантиране на достъп до големи обеми от геномни данни във връзка с научни изследвания, профилактика и персонализирана медицина. | 2021—2025 г. |
| 33 | **1)** Стартиране на нов проект, при който се използват **високопроизводителни изчислителни технологии с цел бързо изследване на съществуващи молекули и нови комбинации от лекарства**;**2)** **Подпомагане на проекти за сътрудничество** относно диагностика и лечение на рака чрез използване на високопроизводителни изчислителни технологии и ИИ;**3)** Подпомагане на изследователите, работещи по персонализирано лечение на рак, чрез **персонализирана подкрепа и нови цифрови платформи**;  | 2021—2027 г. |
| **ПОДОБРЯВАНЕ НА КАЧЕСТВОТО НА ЖИВОТ НА БОЛНИТЕ ОТ РАК ПАЦИЕНТИ, ПРЕЖИВЕЛИТЕ ЛИЦА И ЛИЦАТА, ПОЛАГАЩИ ГРИЖИ (6)** |
| 34 | **Водеща инициатива: „По-добър живот за болни от рак пациенти“**: **1)** Създаване на специална персонализирана „**карта с чип за преживели рак лица**“’; **2)** Създаване на „**„Европейски цифров център за болни от рак пациенти“** в подкрепа на обмена на данни за пациенти и мониторинг на здравословното състояние на преживелите рак лица. | 2021—2023 г. |
| 35 | Мерки за справедлив достъп за преживелите рак лица до финансови услуги чрез изготвянето на **кодекс за поведение** и обмисляне на дългосрочни решения. | 2021—2023 г. |
| 36 | **1)** Стартиране на проучване, в което се разглеждат въпроси, свързани с **връщането на работа**;**2)** Разглеждане в рамките на **Европейската стратегия относно правата на хората с увреждания за периода 2021—2030 г.** на правата на болните от рак пациенти и преживелите лица, считани за хора с увреждания;**3)** Гарантиране на цялостното транспониране на **Директивата относно равновесието между професионалния и личния живот на родителите и лицата, полагащи грижи**. | 2021—2022 г. |
| **НАМАЛЯВАНЕ НА НЕРАВЕНСТВАТА ПО ОТНОШЕНИЕ НА РАКА В ЦЕЛИЯ ЕС (7)** |
| 37 | **Водеща инициатива:** създаване на **регистър на неравенствата по отношение на рака** с цел набелязване на неравенствата между държавите членки и регионите. | 2021—2022 г. |
| 38 | **1)** Укрепване на системите за електронно здравеопазване, **телемедицински услуги и мониторинг**; **2)** Насърчаване на модел за виртуални консултации на европейските референтни мрежи. | 2021—2023 г. |
| 39 | Подобряване на **устойчивостта, достъпността и ефективността на европейските здравни системи** с цел гарантиране на предоставянето на грижи за болните от рак лица при бъдещи здравни кризи. | 2021—2025 г. |
| 40 | **Основни действия в областта на равенството** в други области, разгледани в Европейския план за борба с рака, като например скрининг и висококачествени грижи за болните от рак. | 2021—2025 г. |
| **ПОСТАВЯНЕ НА РАКА В ДЕТСКА ВЪЗРАСТ В ЦЕНТЪРА НА ВНИМАНИЕТО (8)** |
| 41 | **Водеща инициатива:** **„Да помогнем на децата, болни от рак“**: създаване на **„Мрежа на ЕС за преживели рак младежи“**. | 2021—2023 г. |
| 42 | Стартиране на проект „**Ракови заболявания в детска възраст и ракови заболявания при юноши и младежи: лекувайте повече и по-добре**“ с цел стимулиране на преобразуването на грижите за болните от рак деца.  | 2022—2025 г. |

1. *Мерките, представени в настоящия план за действие, трябва да бъдат изпълнени в съответствие с принципите за по-добро законотворчество, включително — по целесъобразност — преценка и оценка на въздействието.* [↑](#footnote-ref-2)